চাঁপাইনবাবগঞ্জ সদর উপজেলার মহারাজপুর ইউনিয়ন পরিষদ নির্বাচনে চেয়ারম্যান প্রার্থীর পক্ষ অবলম্বন না করায় রোববার বিকেলে প্রতিপক্ষের হামলায় একজন নিহত হয়েছে। নিহত ব্যক্তি হচ্ছে, মহারাজপুর  ইউনিয়নের আকুন্দবাড়িয়া গ্রামের মৃত রিয়াসের ছেলে নাইমুল ইসলাম (৫৫)।  পুলিশ ও স্থানীয় সুত্র  জানিয়েছে, ইউনিয়ন পরিষদের নির্বাচনে চেয়ারম্যান প্রার্থী আব্দুস সালামের পে কাজ করতে অস্বীকার করে আসছিল তার আপন মামা নাইমুল। এ নিয়ে বেশ কিছুদিন ধরে তাদের মধ্যে বিরোধ চলে আসছিল। রোববার সকালেও একটি মিছিলে নাইমুলকে ডাকা হয়েছিল। তাতেও অংশ নেয়নি নাইমুল। এ বিরোধের জের ধরে বিকেল সাড়ে ৪ টার দিকে আকুন্দবাড়ীয় প্রার্থীর ছেলে সুমনসহ তার সমর্থকরা নাইমুলের উপর হামলা করে। এতে সে ঘটনাস্থলেই মারা যায়। খবর পেয়ে পুলিশ লাশ উদ্ধার করেছে।